2022 9 6
LT
Europos Sąjungos oficialusis leidinys
C 342/63 2022 m. vasario 16 d., trečiadienis
16. ragina Komisiją užtikrinti, kad pesticidų sudėtyje esančių veikliųjų medžiagų patvirtinimo procesas būtų visiškai skaidrus ir be interesų konfliktų; pažymi, kad Europos piliečių iniciatyva „Saugokime bites ir ūkininkus“ surinko daugiau kaip milijoną parašų visoje ES ir kad šia iniciatyva raginama palaipsniui atsisakyti sintetinių pesticidų ES, imtis priemonių biologinei įvairovei atkurti ir remti ūkininkus, kad jie pereitų prie tvaraus žemės ūkio; prašo ombudsmenės toliau tirti ES lygmeniu taikomas sistemas siekiant užtikrinti, kad dabartinė šios srities politika ir procedūrinės apsaugos priemonės garantuotų aukščiausią žmonių sveikatos ir aplinkos apsaugos lygį ir kad mokslinių įrodymų rinkimas ir nagrinėjimas būtų visiškai skaidrus, tikslus ir kad nekiltų interesų konfliktų;
17. primena, kad 2020 m. kovo mėn. ombudsmenė baigė tyrimą dėl to, kaip Komisija užtikrina, kad ją konsultuojantys mokslo ekspertai neturėtų interesų konfliktų; ragina Komisiją pagerinti savo mokslinių ekspertų, kurie pataria jai, nepriklausomumo vertinimo procesus, be kita ko, visapusiškai įgyvendinant ombudsmenės pasiūlymus, pateiktus jai atlikus tyrimą šiuo klausimu, užtikrinant, kad atitinkami ekspertai neturėtų jokio interesų konflikto;
18. ragina ombudsmenę pradėti tyrimą dėl Komisijos strateginio požiūrio nagrinėjant peticijas, nes jos veiksmai, kurie apsiriboja tik klausimais, kurie, jos nuomone, yra strategiškai svarbūs arba atspindi struktūrines problemas, ir kurie dėl to neapima atskirų atvejų, gali turėti įtakos piliečių teisėms teikti peticijas ir užtikrinti gerą administravimą;
19. kritikuoja Komisiją dėl to, kad ji neužbaigė poveikio tvarumui vertinimo prieš užbaigiant ES ir MERCOSUR prekybos derybas; primena Parlamento poziciją, kad prieš užbaigiant prekybos derybas reikia nuodugniai įvertinti laisvosios prekybos susitarimų poveikį aplinkai ir socialinį poveikį;
20. kritikuoja tų valstybių narių, kurios pirmininkavo Tarybai, sprendimą naudoti įmonių rėmimą, nes tai padarė didelę žalą ES įvaizdžiui, pabrėždamas, kad svarbu ateityje susilaikyti nuo bet kokio rėmimo; mano, kad itin svarbu priimti griežčiausias taisykles, kuriomis užkertamas kelias tokiai praktikai, siekiant apsaugoti Tarybos ir visos ES reputaciją ir sąžiningumą; ragina valstybes nares laikytis savo įsipareigojimo visiškai skaidriai bendradarbiauti su ombudsmene;
21. palankiai vertina ombudsmenės darbą siekiant apsaugoti ES piliečių teisę susipažinti su ES institucijų turimais dokumentais ir suteikti piliečiams dokumentus visomis oficialiosiomis ES kalbomis; palankiai vertina ombudsmenės iniciatyvą dėl pagreitintos procedūros, susijusios su galimybe susipažinti su dokumentais, siekiant per 40 darbo dienų priimti sprendimą dėl prašomų dokumentų; pabrėžia, kad 2020 m. vidutinė skundų dėl galimybės visuomenei susipažinti su dokumentais nagrinėjimo trukmė yra trečdalis laiko, buvusio iki 2018 m., kai buvo pradėta taikyti ši procedūra; mano, kad visiško skaidrumo ir visuomenės galimybės susipažinti su ES institucijų turimais dokumentais užtikrinimas yra itin svarbus siekiant užtikrinti aukščiausią piliečių demokratinių teisių apsaugos lygį ir jų pasitikėjimą ES institucijomis; mano, kad pirmenybė turi būti teikiama Reglamento (EB) Nr.
1049/2001 (3) peržiūrai; apgailestauja dėl to, kad ES teisės aktai dėl galimybės susipažinti su dokumentais yra labai pasenę ir dėl to taip pat varžoma ombudsmenės veikla šiuo klausimu;
22. pritaria pakartotiniam ombudsmenės įsipareigojimui kovoti su „sukamųjų durų“ reiškiniu, įskaitant susijusį su EBI, nes tai įtikino ją sutikti su ombudsmenės rekomendacijomis ir patvirtinti naują apribojimų ir draudimų darbuotojams, pasibaigus tarnybos laikui, vertinimo politiką, taip pat naujas procedūras, pagal kurias išeinantiems darbuotojams būtų nedelsiant sustabdyta prieiga prie konfidencialios informacijos;
23. ragina ombudsmenę tęsti savo darbą siekiant užtikrinti, kad būtų laiku skelbiami visų ES pareigūnų, susijusių su „sukamųjų durų“ reiškinio atvejais, vardai ir pavardės, ir užtikrinti visišką visos susijusios informacijos skaidrumą;
24. palankiai vertina ombudsmenės pradėtą tyrimą dėl to, kaip EIB nagrinėjo buvusio pirmininko pavaduotojo prašymą užimti aukštas pareigas Ispanijos įmonėje „Iberdrola“, kuri gavo didžiulę sumą paskolų iš EIB; kritiškai vertina tai, kad EIB nesiėmė veiksmų dėl Parlamento prašymo į EIB Valdymo komiteto elgesio kodeksą įtraukti nuostatas, kad jo nariai negalėtų
(3)
2001 m. gegužės 30 d. Europos Parlamento ir Tarybos reglamentas (EB) Nr.
1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais (OL L 145, 2001 5 31, p. 43).